এদিকে বিরোধী দলের দাবি উপেক্ষা করে সরকারি দল তত্ত্বাবধায়ক সরকারব্যবস্থা বাতিল করলেও এ নিয়ে বিতর্ক অব্যাহত রয়েছে। বিরোধী দল তত্ত্বাবধায়ক সরকারব্যবস্থা ছাড়া আগামীতে নির্বাচনে না যাওয়ার ঘোষণা দিয়ে এ ব্যবস্থা পুনর্বহালের দাবিতে আন্দোলন চালিয়ে যাচ্ছে। বিরোধী দলের সাম্প্রতিক আন্দোলনের প্রধান ইস্যুই হচ্ছে তত্ত্বাবধায়ক সরকার। নির্বাচন কমিশন পুনর্গঠন নিয়ে রাষ্ট্রপতি জিল্লুর রহমানের চলমান সংলাপে গিয়ে সিপিবি ও এলডিপি এ ব্যবস্থা পুনর্বহালের দাবি জানিয়ে এসেছে।